ai4bharat/Pralekha huggingface dataset:
హోం మంత్రిత్వ శాఖ
దుష్ప్రవర్తన ఆరోపణలపై ఐ.ఎ.ఎస్. అధికారి జితేంద్ర నరైణ్ సస్పెన్షన్ కేంద్ర హోమ్ మంత్రిత్వ శాఖ చర్య
సీనియర్ ఐ.ఎస్.ఎస్. అధికారి జితేంద్ర నరైణ్ను సస్పెన్షన్లో ఉంచుతూ కేంద్ర హోం వ్యవహారాల మంత్రిత్వ శాఖ ఈ రోజు ఆదేశాలు జారీ చేసింది. ఈ సస్పెన్షన్ వెంటనే అమలులోకి వచ్చింది. అరుణాచల్ ప్రదేశ్, గోవా, మిజోరాం, తదితర కేంద్రపాలిత ప్రాంతాల  కేడర్కు చెందిన నరైణ్, ఒక మహిళపై లైంగిక దాడికి పాల్పడినట్టుగా వచ్చిన ఆరోపణలకు సంబంధించి అండమాన్, నికోబార్ పోలీసుల నుంచి 2022 అక్టోబరు 16న నివేదిక అందిన నేపథ్యంలో నరైణ్పై ఈ చర్య తీసుకున్నారు. అండమాన్, నికోబార్ దీవుల్లో ప్రభుత్వ ప్రధాన కార్యదర్శిగా పనిచేసినపుడు నరైణ్, ఇతరులు ఒక మహిళపై లైంగిక వేధింపులకు పాల్పడినట్టు నివేదికలో పేర్కొన్నారు. జితేంద్ర నరైణ్ అనుచిత ప్రవర్తనకు, అధికార దుర్వినియోగానికి పాల్పడే అవకాశం ఉన్నందున, ఆయనపై చట్టప్రకారం వెంటనే కఠిన చర్యలు తీసుకోవాలని కేంద్ర హోంమంత్రి ఆదేశించారు. దీని ప్రకారం, జితేంద్ర నరైణ్ను తక్షణమే సస్పెన్షన్లో ఉంచుతూ, ఆయనపై క్రమశిక్షణా చర్యలకు ఆదేశాలు జారీ అయ్యాయి. అధికారులు ఏ హోదాలో ఉన్నప్పటికీ వారు క్రమశిక్షణా రాహిత్యానికి పాల్పడినా, ప్రత్యేకించి మహిళల గౌరవానికి భంగం కలిగించినా ఏమాత్రం సహించబోమని స్పష్టం చేయడానికి ప్రభుత్వం కట్టుబడి ఉంది. ఈ క్రిమినల్ కేసుకు సంబంధించి అండమాన్-నికోబార్ పోలీసుల ప్రత్యేక దర్యాప్తు బృందం  ప్రత్యేకంగా తనవంతు చర్యలు తీసుకుంటోంది. ఇప్పటికే ఎఫ్.ఐ.ఆర్. నమోదు చేసింది.
రైల్వే మంత్రిత్వ శాఖ
నాందేడ్ డివిజన్ లో బద్నాపూర్, కర్మాడ్ స్టేషన్ల మధ్య రైల్వే ట్రాక్ పై దుర్ఘటన
శుక్రవారం  తెల్లవారుఝామున 5.22 గంటలకు జరిగిన ఒక దురదృష్టకర సంఘటనలో రైల్వే ట్రాక్ పై నిద్రిస్తున్న కొందరిపై నుంచి మన్మాడ్ వెళ్తున్న ఒక గూడ్స్ రైలు దూసుకుపోయింది. నాందేడ్ డివిజన్ లో పర్భని-మన్మాడ్ సెక్షన్ లో బద్నాపూర్-కర్మాడ్ స్టేషన్ల మధ్య ఈ దుర్ఘటన చోటు చేసుకుంది.
ట్రాక్ పై నిద్రిస్తున్న 19 మందిలో 14 మంది అక్కడికక్కడే మరణించగా మరో ఇద్దరు గాయాలతో ఆ తర్వాత మృత్యువాత పడ్డారు. స్వల్పగాయాలతో ఒక వ్యక్తి ఔరంగాబాద్ సివిల్ ఆస్పత్రిలో చికిత్స పొందుతున్నాడు. ఆ గూడ్స్ రైలు నడుపుతున్న లోకో పైలట్ రైల్వే ట్రాక్ పై కొందరు కనిపించగానే పెద్దగా హారన్ మోగించినా, రైలును ఆపేందుకు ఎంతో గట్టి ప్రయత్నం చేసినా అవన్నీ విఫలం కావడంతో ప్రమాదం చోటు చేసుకుంది.
ఈ సంఘటన గురించి సమాచారం అందుకోగానే రైల్వే రక్షణ దళం , రైల్వే భద్రతా దళం సీనియర్ అధికారులు హుటాహుటినా ప్రాంతానికి తరలి వెళ్లారు. సహాయ చర్యలను వ్యక్తిగతంగా పరిశీలించడానికి నాందేడ్ డివిజన్ డివిజనల్ రైల్వే మేనేజర్ శ్రీ ఉపీందర్ సింగ్ కూడా సంఘటన స్థలానికి చేరుకున్నారు. వైద్య సహాయం అందించడానికి వైద్యులు, నర్సులు, పారా మెడికల్ సిబ్బంది, అత్యవసర ఔషధాలు, పరికరాలతో కూడిన ఒక వైద్య సహాయ వాన్ కూడా అక్కడకి వెళ్లింది. ఆ దుర్ఘటన గురించి తెలియగానే దక్షిణ మధ్య రైల్వే జనరల్ మేనేజర్ శ్రీ గజానన్ మాల్యా వివిధ శాఖల ప్రిన్సిపల్ అధిపతులతో సమావేశమై తక్షణ సహాయ చర్యలు త్వరితంగా చేపట్టాలని ఆదేశించారు.
సంఘటనపై దర్యాప్తు చేసి దానికి అసలు కారణాన్ని గుర్తించేందుకు రైల్వే భద్రతా విభాగం కమిషనర్  అత్యున్నత స్థాయి దర్యాప్తునకు ఆదేశించారు. రైల్వే శాఖ మంత్రి శ్రీ పీయూష్ గోయెల్ పరిస్థితిని నిశితంగా పర్యవేక్షిస్తున్నారు. అక్కడ తీసుకున్న చర్యల గురించి అధికారులు ఆయనకు వివరిస్తున్నారు.
(Visitor Counter : 170
ఆరోగ్య, కుటుంబ సంక్షేమ మంత్రిత్వ శాఖ
వరుసగా నాలుగో రోజు కూడా 24 గంటల్లో 6 లక్షలకు మించి పరీక్షలు
ఇప్పటిదాకా 2.27 కోట్లు పైబడ్డ పరీక్షలు
ప్రతి పదిలక్షలకూ పెరుగుతున్న పరీక్షలు, నేడు 16513
పరీక్షించు, ఆనవాలు పట్టు, చికిత్స అందించు అనే త్రిముఖ వ్యూహం మీద దృష్టి సారించిన భారత్ వరుసగా నాలుగో రోజు కూడా ఆరు లక్షలకు పైబడి కోవిడ్ పరీక్షలు జరిపింది. దేశవ్యాప్తంగా అవిచ్ఛిన్నంగా విస్తరిస్తున్న లాబ్ ల నెట్ వర్క్ ఇందుకు దోహదం చేస్తోంది. గడిచిన 24 గంటల్లో 6,39,042 పరీక్షలు జరిగాయి. ఇప్పటివరకు భారత్ లో 2,27,88,393 పరీక్షలు జరిగాయి. ఆ విధంగా ప్రతి పదిలక్షల మందిలో 16513. మందికి పరీక్షలు చేసినట్టయింది.
రోజువారీ పరీక్షల వారం సగటు చెప్పుకోదగినంతగా మెరుగుపడుతోంది. 2020 జులై14న పరీక్షల సంఖ్య 2.69 లక్షలు కాగా 2020 ఆగస్టు6న 5.66 లక్షలకు చేరింది.
మొత్తం పరీక్షల సంఖ్య 2020 జులై14న 1.2 కోట్లు కాగా 2020 ఆగస్టు 6నాటికి 2.2 కోట్లకు చేరుకుంది. ఎక్కువ పరీక్షలు జరపటం వలన పాజిటివ్ గా నిర్థారణ అయినవారి సంఖ్య కూడా బాగా పెరుగుతున్నట్టు మొదట్లో అనిపించినా, ఆ తరువాత తగ్గుముఖం పడుతుందనటానికి ఢిల్లీ అనుభవం ఉదాహరణగా నిలిచింది. సకాలంలో ఐసొలేషన్ కి పంపటం, సోకే అవకాశమున్నవారు ఆనవాలు పట్టటం, పాజిటివ్ గా తేలినవారికి సరైన చికిత్స లాంటి చర్యలు సత్ఫలితాలనిచ్చాయి.
పరీక్షించు, ఆనవాలు పట్టు, చికిత్స అందించు అనే త్రిముఖ వ్యూహం విజయవంతంగా అమలు చేయటానికి పనికొచ్చిన అంశం దేశవ్యాప్తంగా అవిచ్ఛిన్నంగా విస్తరిస్తున్న లాబ్ ల నెట్ వర్క్. ఇప్పుడు దేశంలోని లాబ్ ల నెట్ వర్క్ లో మొత్తం 1383 లాబ్స్ ఉండగా అందులో ప్రభుత్వ రంగంలో 931, ప్రైవేట్ రంగంలో 452 ఉన్నాయి. వాటి వివరాలు ఇవి:
తక్షణం ఫలితాలు చూపే ఆర్ టి పిసిఆర్ పరీక్షల లాబ్స్ : 701 
ట్రూ నాట్ ఆధారిత పరీక్షల లాబ్స్ : 573 
సిబినాట్ ఆధారిత పరీక్షల లాబ్స్: 109 
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
గనుల మంత్రిత్వ శాఖ
ఆజాదీ కా అమృత్ మహోత్సవ్ వేడుకల్లో భాగంగా హిందుస్థాన్ కాపర్ లిమిటెడ్  ఫొటో ఎగ్జిబిషన్
“ఆజాదీ కా అమృత్ మహోత్సవ్”  వేడుకల్లో భాగంగా హిందుస్థాన్ కాపర్ లిమిటెడ్  ఇటీవల రాజస్థాన్ ఖేత్రీ వద్ద గల కాపర్ కాంప్లెక్స్ , మధ్య ప్రదేశ్ రాష్ట్రంలోని మలంజ్ఖండ్ వద్ద గల మలంజ్ఖండ్ కాపర్ ప్రాజెక్ట్ ,
జార్ఖండ్లోని ఘట్సిలాలో గల ఇండియన్ కాపర్ కాంప్లెక్స్ , మహారాష్ట్రలోని థలోజా వద్ద గల థలోజా కాపర్ ప్రాజెక్ట్ల
వద్ద వద్ద ఆకర్షణీయమైన ఫోటో ప్రదర్శనను నిర్వహించింది. ఈ ఫోటోగ్రఫీ ఎగ్జిబిషన్లో దేశపు గొప్ప రాగి వారసత్వాన్ని ప్రధర్శనకు
ఉంచారు. రాగి ఉత్పత్తిలో హెచ్సిఎల్ పాత్ర దేశ స్వాతంత్ర్య పోరాటంపై ఫోటోలు ఈ ప్రదర్శనలో ఉన్నాయి. హెచ్సీఎల్ సంస్థకు చెందిన ఉద్యోగులు, వారి కుటుంబ సభ్యులు పెద్ద సంఖ్యలో ఫొటో ఎగ్జిబిషన్లో పాల్గొన్నారు, ఈ ప్రదర్శన దేశభక్తిని ప్రేరేపించింది. మన స్వాతంత్ర్య పోరాటానికి సంబంధించిన అరుదైన ఫోటోలను ప్రదర్శించడానికి ఒక ప్రత్యేక అవకాశాన్ని అందించింది.
(Visitor Counter : 139
రసాయనాలు, ఎరువుల మంత్రిత్వ శాఖ
లాక్డౌన్ సమయంలో రికార్డు స్థాయిలో ఎరువుల అమ్మకాలు గతేడాది కంటే 32 శాతం అధికంగా విక్రయాలు గతం కంటే 46 శాతం ఎక్కువ సరుకు కొన్న డీలర్లు విత్తనాలు వేసే సమయానికి రైతులకు చేరనున్న ఎరువులు
లాక్డౌన్ సమయంలోనూ, కేంద్ర రసాయనాలు మరియు ఎరువుల మంత్రిత్వ శాఖకు చెందిన ఎరువుల డిపార్ట్మెంట్, రికార్డ్ స్థాయిలో ఎరువులు విక్రయించింది. 1 ఏప్రిల్ 2020 నుంచి 22 ఏప్రిల్ 2020 మధ్యకాలంలో రైతులకు 10.63 లక్షల మెట్రిక్ టన్నుల ఎరువులను అమ్మారు.గతేడాది ఇదే సమయంలో ఇది 8.02 మెట్రిక్ టన్నులుగా ఉంది. దానితో పోలిస్తే, ఈ ఏడాది 32 శాతం అధికంగా ఎరువులు విక్రయించారు. 1 ఏప్రిల్ 2020 నుంచి 22 ఏప్రిల్ 2020 మధ్యకాలంలో డీలర్లు 15.77 మెట్రిక్ టన్నుల ఎరువులు కొన్నారు. గతేడాది ఇదే సమయంలో ఇది 10.79 మెట్రిక్ టన్నులు. గతేడాదితో పోలిస్తే, ఈ ఏడాది 46 శాతం అధికంగా డీలర్లు కొనుగోళ్లు చేశారు.
కేంద్రం సహా రాష్ట్రాల సమష్టి కృషి
లాక్డౌన్ కారణంగా దేశవ్యాప్తంగా కదలికలపై ఆంక్షలు కొనసాగుతున్నా, ఎరువుల డిపార్టుమెంట్, రైల్వే శాఖ, రాష్ట్ర ప్రభుత్వాలు, నౌకాశ్రయాల సమష్టి ప్రయత్నాలతో, దేశవ్యాప్తంగా ఎరువుల ఉత్పత్తి, పంపిణీ ఎలాంటి అవరోధాలు లేకుండా సాగింది. లాక్డౌన్ కారణంగా రైతులు ఇబ్బంది పడకుండా, వచ్చే ఖరీఫ్ నాటికి ఎరువులు అందించాలన్న రసాయనాలు, ఎరువుల శాఖ నిబద్ధతతో ఇది సాధ్యమైంది.
ఎరువుల కొరత లేదు: శ్రీ సదానంద గౌడ
దేశంలో ఎరువుల కొరత లేదని, కేంద్రం వద్ద తగినన్ని నిల్వలు ఉన్నాయని కేంద్ర రసాయనాలు, ఎరువుల మంత్రి శ్రీ D.V.సదానంద గౌడ చెప్పారు. రాష్ట్రాల వ్యవసాయ శాఖ మంత్రులతో మాట్లాడుతున్నట్లు తెలిపారు. విత్తనాలు వేసే సమయానికి రైతులకు ఎరువులు అందించేందుకు తన మంత్రిత్వ శాఖ కట్టుబడి ఉందని శ్రీ సదానంద గౌడ స్పష్టం చేశారు.
17, ఏప్రిల్ 2020న 41 ఎరువుల ర్యాకులు ఉత్పత్తి ప్లాంట్లు, నౌకాశ్రయాల నుంచి కదిలాయి. ఇది, లాక్డౌన్ సమయంలో ఒక్కరోజులో తరలించిన అత్యధిక పరిమాణం. ఒక్కో ర్యాకులో 3 వేల మెట్రిక్ టన్నుల సరుకు ఉంటుంది. ఎరువుల పరిశ్రమల్లో తయారీ ప్రక్రియ పూర్తి సామర్థ్యంతో కొనసాగుతోంది. అత్యవసర సరుకుల చట్టం కింద దేశంలోని అన్ని ప్లాంటుల్లో ఎరువుల తయారీని అనుమతించడంతో, ఎరువుల విషయంలో వ్యవసాయ రంగంపై లాక్డౌన్ ప్రభావం పడలేదు.
ప్లాంట్లు, రైల్వే స్టేషన్లు, నౌకాశ్రయాల వద్ద
(ఎరువుల లోడింగ్, అన్లోడింగ్ చురుగ్గా సాగుంతోంది. కొవిడ్ నేపథ్యంలో ఆరోగ్యపరమైన జాగ్రత్తలు తీసుకుంటూనే ఈ ప్రక్రియ కొనసాగుతోంది. మాస్కులు సహా అన్ని రక్షణ పరికరాలను కూలీలు, ఇతర ఉద్యోగులకు అందించారు.
వ్యవసాయ మంత్రిత్వ శాఖ
04.09.2020నాటికి 1095.38 లక్షల హెక్టార్లలో ఖరీఫ్ సాగు
కాయధాన్యాలు, తృణధాన్యాలు, చిరు ధాన్యాలు మరియు నూనె గింజల పంటలు విత్తడం పూర్తవుతుండగా ఇంకా కొనసాగుతున్న వరి నాట్లు
విశ్వమహమ్మారి కారణంగా విధించిన లాక్డౌన్ సమయంలో కూడా విత్తనాలు, ఎరువులు, పురుగు మందులు, యంత్రాల మరియు పెట్టుడుల రుణాలను ప్రభుత్వం సకాలంలో అందించడం వలన ఇది సాధ్యమయ్యిందన్న కేంద్ర వ్యవసాయ మరియు రైతు సంక్షేమ శాఖామాత్యులు శ్రీ నరేంద్ర సింగ్ తోమర్
భారత ప్రభుత్వం సకాలంలో విత్తనాలు, ఎరువులు, పురుగు మందులు, వ్యవసాయ యంత్రాలు మరియు రుణాలను అందించడం వలన కొవిడ్-19 లాక్డౌన్ సమయంలో కూడా రికార్డు స్థాయిలో సాగు సాధ్యమయ్యిందని కేంద్ర వ్యవసాయ మరియు రైతు సంక్షేమ శాఖామాత్యులు శ్రీ నరేంద్ర సింగ్ తోమర్ అన్నారు. ప్రభుత్వం ప్రధాన పథకాలను సకాలంలో అమలు పరచడం మరియు రైతులు కూడా సకాలంలో వ్యవసాయ కార్యక్రమాలు చేపట్టడం, సాంకేతికతను వినియోగించకొని ప్రభుత్వం పథకాల ద్వారా లబ్ది పొందడం మూలనే ఇది సాధ్యమయ్యిందని ఆయన అన్నారు.
ఖరీఫ్ సీజనుకు సంబంధించిన గణాంకాల వివరాలు పొందుపరచుటను 2 అక్టోబర్ 2020న ముగించనుండగా, ప్రస్తుతం ఖరీఫ్ సీజన్లో సాగు వివరాలు ఈ క్రింది విధంగా ఉన్నాయి:
· వరి: గత సంవత్సరం 365.92 లక్షల హెక్టార్లలో సాగు కాగా ఈ సంత్సరం 396.18 లక్షల హెక్టార్లలో సాగయ్యింది. గత సంవత్సరం ఇదే సీజనుతో పోలిస్తే 8.27% సాగు విస్తీర్ణం పెరిగింది.
· కాయ ధాన్యాలు: ఈ సంవత్సరం ఖరీఫ్ సీజన్లో సాగు 136.79లక్షల హెక్టార్లుగా ఉండగా గత సంవత్సరం 130.68 లక్షల హెక్టార్లు, అనగా 4.67% పెరిగిన సాగు విస్తీర్ణం.
· తృణధాన్యాలు: గత సంవత్సరం ఖరీఫ్లో 176.25 లక్షల హెక్టార్లు సాగు విస్తీర్ణం ఉండగా ఈ సంవత్సరం 179.36 లక్షల హెక్టార్లు అనగా 1.77% పెరిగిన సాగు విస్తీర్ణం.
· నూనె గింజలు: ఈ సంవత్సరం ఖరీఫ్ సీజన్లో 194.75 లక్షల హెక్టార్లలో సాగవ్వగా గత సంవత్సరం 174.00 లక్షల హెక్టార్లలో సాగుచేయబడ్డాయి. అనగా ఈ సంవత్సరం 11.93% సాగు విస్తీర్ణం పెరిగింది.
· చెఱకు: గత సంవత్సరం 51.71 లక్షల హెక్టార్లలో సాగుచేయగా ఈ సంవత్సరం ఖరీఫ్లో 52.38 లక్షల హెక్టార్లలో సాగు చేయబడింది. ఈ సంవత్సరం 1.30% సాగు విస్తీర్ణంలో పెరుగుదల నమోదయ్యింది.
· ప్రత్తి: గత సంవత్సరం 124.90 లక్షల హెక్టార్లుగా ఉండగా ఈ ఖరీఫ్లో 128.95 లక్షల హెక్టార్లలో సాగు నమోదయ్యింది. అనగా గత సంవత్సరంతో పోలిస్తే 3.24% సాగు విస్తీర్ణం పెరిగింది.
· జనపనార: ఈ సంత్సరం 6.97 లక్షల హెక్టార్లు కాగా గత సంవత్సరం 6.86 లక్షల హెక్టార్లలో జనపనార సాగయ్యింది. 1.68% పెరిగిన సాగు విస్తీర్ణం.
|
|
04.09.2020 నాటికి ఖరీఫ్లో సాగు విస్తీర్ణంలో పెరుగుదల
|
|
క్ర.సంఖ్య
|
|
పంట
|
|
సాగు విస్తీర్ణం లక్షల హెక్టార్లలో
|
|
% విస్తీర్ణం
|
|
2020-21
|
|
2019-20
|
|
2019-20
|
|
1
|
|
వరి
|
|
396.18
|
|
365.92
|
|
8.27
|
|
2
|
|
కాయ ధాన్యాలు
|
|
136.79
|
|
130.68
|
|
4.67
|
|
3
|
|
తృణధాన్యాలు
|
|
179.36
|
|
176.25
|
|
1.77
|
|
4
|
|
నూనె గింజలు
|
|
194.75
|
|
174.00
|
|
11.93
|
|
5
|
|
చెఱకు
|
|
52.38
|
|
51.71
|
|
1.30
|
|
6
|
|
జనపనార
|
|
6.97
|
|
6.86
|
|
1.68
|
|
7
|
|
ప్రత్తి
|
|
128.95
|
|
124.90
|
|
3.24
|
|
Total
|
|
1095.38
|
|
1030.32
|
|
6.32
03.09.2020 నాటికి దేశంలో సాధారణ వర్షపాతం 730.8మిమి కాగా ఈ సంవత్సరం 795.0 మిమి వర్షపాతం నమోదైంది. 01.06.2020 నుండి 03.09.2020 వరకు 9% ఎక్కువ వర్షపాతం నమోదైంది.
కేంద్ర నీటి కమిషన్ వారి నివేదిక ప్రకారం 03.09.2020 నాటికి 123 రిజర్వాయర్లలో గత సంవత్సరంతో పోలిస్తే 104% నీటి నిల్వలు ఉన్నాయి. గత 10 సంవత్సరాల సగటు నీటి నిల్వ కంటే 120% నీటి నిల్వ ఉంది.
04.09.2020నాటికి ఖరీఫ్ సాగు వివరాల కోసం ఈ క్రింది లింకును క్లిక్ చేయండి
(Visitor Counter : 197
ప్రధాన మంత్రి కార్యాలయం
బాఘ్ జన్ అగ్ని ప్రమాదం పై అసమ్ ముఖ్యమంత్రి తో మాట్లాడిన ప్రధాన మంత్రి ; చేతనైన అన్ని విధాలుగా ను సాయమందిస్తామని హామీ ఇచ్చారు
బాఘ్ జన్ అగ్ని ప్రమాదం నేపథ్యం లో ఉత్పన్నమైన స్థితి ని గురించి చర్చించడం కోసం అసమ్ ముఖ్యమంత్రి శ్రీ సర్బానంద్ సోనోవాల్ తో ప్రధాన మంత్రి శ్రీ నరేంద్ర మోదీ మాట్లాడారు. కేంద్రం నుండి చేతనైన అన్ని విధాలు గాను సాయపడతామని ప్రధాన మంత్రి హామీ ని ఇచ్చారు.
‘‘బాఘ్ జన్ అగ్ని ప్రమాదం నేపథ్యం లో ఉత్పన్నమైన స్థితి ని గురించి చర్చించడం కోసం అసమ్ ముఖ్యమంత్రి శ్రీ సర్బానంద్ సోనోవాల్ తో ప్రధాన మంత్రి శ్రీ నరేంద్ర మోదీ మాట్లాడారు. కేంద్రం నుండి చేతనైన అన్ని విధాలు గాను సాయపడతామంటూ ప్రధాన మంత్రి హామీ ని ఇచ్చారు. పరిస్థితి ని నిశితం గా పర్యవేక్షించడం జరుగుతోంది’’ అని ప్రధాన మంత్రి యొక్క కార్యాలయం ట్విటర్ మాధ్యమం ద్వారా వెల్లడించింది.
యువజన వ్యవహారాలు, క్రీడల మంత్రిత్వ శాఖ
జనవరిలో జరిగే టోర్నమెంట్లకు పి.వి.సింధుతో పాటు ఫిజియో, ఫిట్నెస్ ట్రైనర్లూ వెళ్లేందుకు అనుమతిచ్చిన ప్రభుత్వం
2019 ప్రపంచ ఛాంపియన్, 2016 ఒలింపిక్ రజత పతక విజేత పి.వి. సింధు వచ్చే ఏడాది జనవరిలో మూడు టోర్నమెంట్లలో పాల్గొననున్నారు. టార్గెట్ ఒలింపిక్ పోడియం స్కీమ్ కోర్ గ్రూపులో భాగమైన పి.వి. సింధు ఈ టోర్నమెంట్లతో పోటీలలోకి తిరిగి రంగప్రవేశం చేయనున్నారు. యోనెక్స్ థాయిలాండ్ ఓపెన్ , టయోటా థాయిలాండ్ ఓపెన్ , బ్యాంకాక్లో జరిగే వరల్డ్ టూర్ ఫైనల్స్కు 
జనవరి 27-31) ఫిజియో, ఫిట్నెస్ ట్రైనర్లను తనతో పాటు తీసుకువెళ్లేందుకు సింధు చేసిన అభ్యర్థనకు ప్రభుత్వం సమ్మతి తెలిపింది. మూడు టోర్నమెంట్లకు సింధు ఫిజియో మరియు ట్రైనర్ సేవలకు సుమారు రూ.8.25 లక్షల చొప్పున మంజూరు చేశారు. కరోనా వైరస్ మహమ్మారి కారణంగా క్రీడను నిలిపివేసేందుకు ముందు గత మార్చి 2020లో జరిగిన ఆల్ ఇంగ్లాండ్ ఛాంపియన్షిప్లో సింధు చివరి సారిగా పోటీపడ్డారు.
ఆరోగ్య, కుటుంబ సంక్షేమ మంత్రిత్వ శాఖ
95 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 46.57 లక్షలకుపైగా టీకాలు నిర్వహణ
98.00 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 18,132 కొత్త కేసులు నమోదు
మొత్తం కేసుల్లో క్రియాశీల కేసులు  0.67 శాతం
వారపు పాజిటివిటీ రేటు  గత 108 రోజులుగా 3 శాతం కంటే తక్కువ
భారతదేశ కొవిడ్-19 టీకా కార్యక్రమం నిన్నటితో 95 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 46,57,679 డోసులతో కలిపి, 95.19 కోట్ల డోసులను  టీకా కార్యక్రమం అధిగమించింది. 92,57,689 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,75,239
|
|
రెండో డోసు
|
|
90,23,632
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,58,791
|
|
రెండో డోసు
|
|
1,53,58,849
|
|
ఫ్రంట్లైన్ వర్కర్లు
|
|
మొదటి డోసు
|
|
38,42,48,233
|
|
రెండో డోసు
|
|
10,19,06,145
|
|
45-59 ఏళ్ల వారు
|
|
మొదటి డోసు
|
|
16,55,10,602
|
|
రెండో డోసు
|
|
8,31,07,859
|
|
60 ఏళ్లు పైబడినవారు
|
|
మొదటి డోసు
|
|
10,45,16,927
|
|
రెండో డోసు
|
|
5,95,78,096
|
|
మొత్తం
|
|
95,19,84,373
గత 24 గంటల్లో 21,563 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,32,93,478 కు పెరిగింది.
దేశవ్యాప్త రికవరీ రేటు 98.00 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 106వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 18,132 కొత్త కేసులు నమోదయ్యాయి. ఇది 215 రోజుల కనిష్ట స్థాయి.
ప్రస్తుత యాక్టివ్ కేసుల సంఖ్య 2,27,347. ఇది 206 రోజుల కనిష్ట స్థాయి. దేశంలోని మొత్తం పాజిటివ్ కేసుల్లో ఈ సంఖ్య 0.67 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 10,35,797 పరీక్షలు చేశారు. దేశవ్యాప్తంగా ఇప్పటివరకు 58.36 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.53 శాతంగా ఉంది. గత 108 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.75 శాతంగా ఉంది. రోజువారీ పాజిటివిటీ రేటు గత 42 రోజులుగా 3 శాతం కంటే తక్కువగా, 125 రోజులుగా 5 శాతం కంటే తక్కువగా నమోదవుతోంది.
గిరిజన వ్యవహారాల మంత్రిత్వ శాఖ
కోవిడ్-19 నేపథ్యంలో ట్రైఫెడ్ క్రియాశీల చర్యలు
కోవిడ్-19 ప్రపంచ మహమ్మారి సృష్టించిన ప్రస్తుత సంక్షోభంవల్ల దేశంలోని పేద అణగారిన వర్గాల... ప్రత్యేకించి గిరిజనుల జీవనోపాధి తీవ్రంగా దెబ్బతిన్నది. ఈ నేపథ్యంలో అనేక ప్రాంతాల్లో అటవీ ఉత్పత్తులను సేకరించే గిరిజనుల కోసం కేంద్ర గిరిజన వ్యవహారాల మంత్రిత్వశాఖ పరిధిలోని ‘ట్రైఫెడ్’ వివిధ రకాల క్రియాశీల చర్యలు చేపట్టింది. ఈ మేరకు ప్రచార-అవగాహన కల్పన, వ్యక్తిగత రక్షణాత్మక ఆరోగ్య సంరక్షణ, కలపేతర అటవీ ఉత్పత్తుల కొనుగోళ్లు వంటి చర్యలకు శ్రీకారం చుట్టింది.
స్వల్పకాలిక చర్యలు: సామాజిక దూరంపై అవగాహన
‘వన్ధన్ సామాజిక్ దూరీ జాగ్రూకతా అభియాన్’ కింద కలపేతర అటవీ ఉత్పత్తులు సేకరించేవారికి సామాజిక దూరం, స్వీయ గృహ నిర్బంధం, ఆరోగ్య సూత్రాలపై అవగాహన కార్యక్రమాలు నిర్వహించింది. ఇందుకోసం యూనిసెఫ్ సమకూర్చిన సమాచార-అవగాహన-సందేశ సరంజామాతోపాటు యూట్యూబ్లో వెబినార్ల వివరాలను కూడా పొందుపరచింది.
మధ్య-దీర్ఘకాలిక చర్యలు: జీవనోపాధి మార్గాలు
అటవీ ఉత్పత్తుల సేకరణపై ఆధారపడిన కోట్లాది గిరిజనుల కోసం దేశీయాంగ శాఖతో సంప్రదించి, రెండోవిడత దిగ్బంధం మార్గదర్శకాలలో మినహాయింపులు కల్పిస్తూ ఏప్రిల్ 16న కొన్నిటికి సవరణలు చేయించింది. అలాగే ప్రస్తుత పరీక్షా సమయంలో గిరిజనులు ఉత్పత్తిచేసే కలపేతర సూక్ష్మ అటవీ ఉత్పత్తులకు చెల్లించే కనీస మద్దతు ధరను పెంచాల్సిందిగా గిరిజన వ్యవహారాల శాఖ ట్రైఫెడ్ను ఆదేశించింది. తదనుగుణంగా అన్ని రాష్ట్రాల్లోని నోడల్ ఏజెన్సీల ద్వారా ప్రాథమిక మార్కెట్లలో కనీస మద్దతు ధరతో అటవీ ఉత్పత్తుల కొనుగోళ్లు చేపట్టాలని 2020 ఏప్రిల్ 17న ఆయా రాష్ట్రాల్లోని గిరిజన వ్యవహారాల శాఖకు ట్రైఫెడ్ సమాచారం పంపింది.
ఆయా కార్యక్రమాలపై యూనిసెఫ్ సరంజామాను ఈ కింది లింకులద్వారా పొందవచ్చు.
ఆయా కార్యక్రమాలపై వెబినార్లను యూట్యూబ్లో ఈ కింది లింకులద్వారా చూడవచ్చు.
National ToT : Social Distancing | Webminar on Covid19 | Opening Remarks |
Mr. Pravir Krishna | MD | TRIFED https://www.youtube.com/watch?v=A3eDCYih_Rk
Session-1 | Transmission | Webminar on Covid19 | In Collaboration With UNICEF | WHO | TRIFED https://www.youtube.com/watch?v=oR-xLR7ebu4
Session-2 | Personal Safety | Webminar on Covid19 | In Collaboration With UNICEF | WHO | TRIFED https://www.youtube.com/watch?v=zfuM5CNMLv0
Session-3 | Prevention | Webminar on Covid19 | In Collaboration With UNICEF | WHO | TRIFED https://www.youtube.com/watch?v=gfbd2Ir1lZw
Session 4: Session-4 | Stigma | Webminar on Covid19 | In Collaboration With UNICEF | WHO | TRIFED https://www.youtube.com/watch?v=LZg3_3XFgxg
Creatives : VanDhan Social Distancing Awareness Movement | With UNICEF | VanDhan | TRIFED | Govt. of India https://www.youtube.com/watch?v=IXwHg27uBFA
ఆర్థిక మంత్రిత్వ శాఖ
ఏప్రిల్ 6న బ్రిక్స్ దేశాల ఆర్థిక మంత్రులు, సెంట్రల్ బ్యాంకు గవర్నర్ల మొదటి సమావేశానికి ఆతిధ్యం ఇచ్చిన భారత్
2021 ఏప్రిల్ 6 న భారతదేశం బ్రిక్స్ ఆర్థిక మంత్రులు మరియు సెంట్రల్ బ్యాంక్ గవర్నర్ల సమావేశాన్ని వర్చ్యువల్ గా నిర్వహించింది. ఈ సమావేశానికి కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, భారతీయ రిజర్వ్ బ్యాంక్ గవర్నర్ శ్రీ శక్తికాంత దాస్ సంయుక్తంగా అధ్యక్షత వహించారు.
2021 బ్రిక్స్ కి అధ్యక్షత వహించిన భారత్, విధానం కొనసాగింపు, ఏకీకరణ, ఏకాభిప్రాయం ఆధారంగా పరస్పర బ్రిక్స్ సహకారాన్ని బలోపేతం చేయడంపై దృష్టి పెట్టింది.
2021 లో భారత్ అధ్యక్షతన ఈ బ్రిక్స్ ఆర్థిక మంత్రులు మరియు సెంట్రల్ బ్యాంక్ గవర్నర్ల మొదటి సమావేశం ఇది. బ్రిక్స్ ఆర్థిక మంత్రులు మరియు సెంట్రల్ బ్యాంక్ గవర్నర్లు 2021 లో భారతదేశం నిర్ణయించిన ఆర్థిక సహకార ఎజెండాపై చర్చించారు - గ్లోబల్ ఎకనామిక్ దృష్టికోణం కోవిడ్-19 మహమ్మారికి ప్రతిస్పందన డెవలప్మెంట్ బ్యాంక్  కార్యకలాపాలు, సామాజిక మౌలిక సదుపాయాల ఫైనాన్సింగ్ మరియు డిజిటల్ టెక్నాలజీల ఉపయోగం, కస్టమ్స్ సంబంధిత సమస్యలపై సహకారం, ఐఎంఎఫ్ సంస్కరణలు, ఎస్ఎంఇలకు ఫిన్టెక్ మరియు ఆర్థిక చేరిక, బ్రిక్స్ రాపిడ్ ఇన్ఫర్మేషన్ సెక్యూరిటీ ఛానల్ మరియు బ్రిక్స్ బాండ్ ఫండ్ మొదలైనవి అజెండాలో ముఖ్య అంశాలు. 2021 కొరకు బ్రిక్స్ ప్రాధాన్యతలుగురించి ఆర్థిక మంత్రి శ్రీమతి. మాట్లాడుతూ ముఖ్యంగా బ్రిక్స్ అవసరాలు, ఆకాంక్షలను, అభివృద్ధి చెందుతున్న మార్కెట్లను, సాధారణంగా అభివృద్ధి చెందుతున్న ఆర్థిక వ్యవస్థలను ప్రతిబింబించే ఫలితాలను అందించే ప్రయత్నాలు జరగాలని అన్నారు.
కోవిడ్-19 సంక్షోభానికి ఒక విధానపరమైన సమాలోచన ద్వారా అంతర్జాతీయ సమన్వయాన్ని పెంచడాన్ని, బ్రిక్స్ ప్రాముఖ్యతను ఆర్థిక మంత్రి శ్రీమతి సీతారామన్ నొక్కి చెప్పారు. భారతదేశంలో ప్రపంచంలోనే అతిపెద్ద టీకా డ్రైవ్ జరుగుతోందని సీతారామన్ అన్నారు. 84 దేశాలకు భారత్ 64.5 మిలియన్ వ్యాక్సిన్ మోతాదులను సరఫరా చేసింది. సామాజిక మౌలిక సదుపాయాల ప్రాముఖ్యత మరియు డిజిటల్ టెక్నాలజీల వాడకంపై మాట్లాడిన ఆర్థిక మంత్రి, వినూత్న ఫైనాన్సింగ్ మోడళ్లను అన్వేషించడంలో ఉన్న అర్హతను నొక్కి చెప్పారు. ఫలితాలు ఆధారిత నిధుల నమూనాను ఉపయోగించి ప్రధానమంత్రి ఆరోగ్య భీమా పథకం ఆరోగ్య సంరక్షణ మౌలిక సదుపాయాలలో ఒక ప్రధాన ప్రైవేట్ పెట్టుబడి చక్రాన్ని ప్రేరేపించిందని, హాని కలిగించే పౌరులకు ఆరోగ్య సంరక్షణ సేవలను గణనీయంగా విస్తరించడానికి వీలు కల్పిస్తుందని సీతారామన్ పేర్కొన్నారు.
2021 లో బ్యాంకింగ్ రంగంలో కొత్త అభివృద్ధి జరగడానికి ప్రాధాన్యతలు, సభ్యతాల విస్తరణ తదితర అంశాలపై శ్రీమతి సీతారామన్ ప్రసంగించారు. బ్రిక్స్ సభ్య దేశాలలో ఎక్కువ సమన్వయం కోసం సీతారామన్ పిలుపునిచ్చారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ప్రభుత్వ బహిరంగ మార్కెట్ అమ్మకం పధకం కింద 30 ఎల్ ఎం టీ ల గోధుమల విక్రయ ప్రతిపాదనను ఆమోదించింది
దేశీయ గోధుమలు మరియు అట్టా ధరలను తగ్గించడానికి వ్యాపారులు, రాష్ట్ర ప్రభుత్వాలు మరియు సహకార సంస్థలు / ఫెడరేషన్లు / పీ ఎస్ యూల ద్వారా విక్రయం
ఫుడ్ కార్పొరేషన్ ఆఫ్ ఇండియా  బహిరంగ మార్కెట్ అమ్మకం పధకం  కింద కేంద్ర సమీకరణ నిల్వల నుండి వివిధ మార్గాల ద్వారా మార్కెట్కు 30 ఎల్ ఎం టీ ల గోధుమలను విడుదల చేస్తుంది.
బహుళ మార్గాల ద్వారా రెండు నెలల వ్యవధిలో ఓ ఎం ఎస్ ఎస్  పథకం ద్వారా 30 ఎల్ ఎం టీ ల గోధుమలను మార్కెట్లో విడుదల చేయడం ద్వారా విస్తృతంగా మార్కెట్లో చేరుకోవడంతోపాటు పెరుగుతున్న గోధుమలు మరియు అట్టా ధరలపై తక్షణ ప్రభావం చూపుతుంది మరియు పెరుగుతున్న ధరలను అదుపులో ఉంచడంలో సహాయపడుతుంది తద్వారా సామాన్యులకు ఉపశమనం.
దేశంలో పెరుగుతున్న గోధుమలు మరియు ఆటా ధరలను పరిష్కరించడానికి, హోం మంత్రి శ్రీ అమిత్ షా నేతృత్వంలోని మంత్రుల బృందం ఈ రోజు సమావేశమై దేశం యొక్క నిల్వల స్థితి పై చర్చించింది.
పెరుగుతున్న ధరలపై త్వరిత ప్రభావం చూపేందుకు, మార్కెట్కు గోధుమలను విడుదల చేయడానికి క్రింది ఎంపికలను మంత్రుల కమిటీ  ఆమోదించింది:
పిండి మిల్లర్లు, బల్క్ కొనుగోలుదారులు మొదలైన వారికి ఇ-వేలం ద్వారా ఒక ఎఫ్సిఐ రీజియన్ నుండి ఒక్కో కొనుగోలుదారుకు గరిష్టంగా 3000 మెట్రిక్ టన్నులకు గోధుమలు అందించబడతాయి.
ఇ-వేలం లేకుండా వారి పథకాల కోసం రాష్ట్ర ప్రభుత్వాలు / యుటిలకు గోధుమలు కూడా అందించబడతాయి.
పై ఛానెల్లు కాకుండా, ఇ-వేలం లేకుండా ప్రభుత్వ పీ ఎస్ యూ లు/సహకార సంస్థలు/ఫెడరేషన్లు, కేంద్రీయ భండార్/ ఎన్ సీ సీ ఎఫ్ / ఎన్ ఏ ఎఫ్ ఈ డి మొదలైన వాటికి రూ. 2350/ క్వింటాల్ తగ్గింపు ధరలకు గోధుమలు అందించబడతాయి. ఈ ప్రత్యేక పథకం కింద కొనుగోలుదారు గోధుమలను ఆటాగా మార్చి, గరిష్ట రిటైల్ ధర రూ. రూ. కిలోకు 29.50 విక్రయించాలి.
పెరుగుతున్న గోధుమలు మరియు ఆటా ధరలపై తక్షణ ప్రభావం కోసం ఫుడ్ కార్పొరేషన్ ఆఫ్ ఇండియా రాబోయే రెండు నెలల్లో గోధుమలను మార్కెట్కు తరలించాలని నిర్ణయించారు.
ఫుడ్ కార్పొరేషన్ ఆఫ్ ఇండియా 2023 జనవరి నుండి మార్చి వరకు దేశవ్యాప్తంగా స్టాక్ల ఇ-వేలం ప్రక్రియను వెంటనే ప్రారంభిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సిన్ అప్డేట్
రాష్ట్రాలు, కేంద్ర పాలిత ప్రాంతాలకు 38.54 కోట్ల వాక్సిన్ డోస్లు సరఫరా చేయడం జరిగింది.
రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఇంకా వాడకానికి సిద్ధంగా ఉన్న 1.73 కోట్ల వాక్సిన్ డోస్లు
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
ఇప్పటివరకూ 38.54 కోట్ల  వాక్సిన్ డొస్లను రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది. .
ఇందులో వృధా అయిన వాక్సిన్ తో కలిపి 36,80,68,124 డోస్లు  వాడారు.
1.73 కోట్లకు పైగా  మిగులు వాక్సిన్ డోస్లు ఉన్నాయి. ఈ మిగులు వాక్సిన్ డోస్లు వాడకం కోసం కేంద్ర , రాష్ట్ర ప్రభుత్వాలు, ప్రైవేటు ఆస్పత్రుల వద్ద వాడకం కోసం ఉన్నాయి.
ప్రధాన మంత్రి కార్యాలయం
ఎమ్ఎస్ఎమ్ఇ లు మణిపుర్ లో ఒక లక్ష ఉద్యోగాల ను కల్పించడాన్ని ప్రశంసించిన ప్రధాన మంత్రి
ఎమ్ఎస్ఎమ్ఇ లు మణిపుర్ లో ఒక లక్ష ఉద్యోగాల ను కల్పించడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
మణిపుర్ ముఖ్యమంత్రి శ్రీ ఎన్. బీరేన్ సింహ్ ట్వీట్ కు ప్రధాన మంత్రి జవాబు ఇస్తూ -
‘‘శభాష్ మణిపుర్! రాష్ట్ర ప్రగతి ని వర్ధిల్లజేసేందుకు గాను ఎమ్ఎస్ఎమ్ఇ రంగం యొక్క బలాన్ని వినియోగించుకొనే ఈ మంచి పని ని ఇలాగే ఇకపైనా కొనసాగించవలసింది.’’ అని పేర్కొన్నారు.
(